Xi’an

Xi'an eller Xian (kinesisk 西安; pinyin: Xī'ān, Wade-Giles: Hsi-An, postalromanisering: Sian; bokstavelig betydning: «Den vestlige fred», mens benevnelsen Xijing også henleder på statusen som «vestlig hovedstad»; historisk kjent som Chang'an) er en kinesisk storby som er hovedstad i provinsen Shaanxi i det nordlige Kina. Den er en subprovinsiell by. 

Befolkningen innen bygrensene anslås (2004) til 3 481 000, men hele det subprovinsielle området har 6,62 millioner innbyggere.

Byen ligger på Guanzhongsletten i den sørlige sentrale Shaanxi. Xi'an markerer den østlige enden av Silkeveien. I dag betjenes byen av Xi'an Xianyang internasjonale lufthavn.

Byen har tidligere vært hovedstad i riket under flere dynastier under navnet Chang'an.

Byen er mest kjent for det 2200 år gamle gravvokteranlegget nær keiser Qin Shi Huangdis grav, med flere tusen terrakottasoldater, noen kilometer utenfor bykjernen.

 Administrative enheter 
Den subprovinsielle by Xi'an har jurisdiksjon over 11 distrikter (区 qū) og 2 fylker (县 xiàn). 

 Kart 300px # Navn Hanzi Hanyu Pinyin Befolkning (2006 est.) Areal (km²) Tetthet (/km²)Distrikter1Weiyang未央区Wèiyāng Qū410 0002611 5712Lianhu莲湖区Liánhú Qū600 0003815 7893Xincheng新城区Xīnchéng Qū490 0003115 8064Beilin碑林区Bēilín Qū700 0002231 8185Baqiao灞桥区Bàqiáo Qū450 0003221 3986Yanta雁塔区Yàntǎ Qū690 0001524 5397Yanliang阎良区Yánliáng Qū240 0002401 0008Lintong临潼区Líntóng Qū670 0008987469Chang'an长安区Cháng'ān Qū930 0001 58358713Gaoling高陵区Gāolíng Qū230 00029079312Huyi鄠邑区Hùyì Qū590 0001 213486Fylker10Lantian蓝田县Lántián Xiàn640 0001 97732411Zhouzhi周至县Zhōuzhì Xiàn630 0002 956213

 Noen av de mest kjente stedene i og nær Xi'an 
På grunn av byens mange historiske monumenter og en mengde gamle ruiner og graver i nærheten, har turisme vært en viktig del av den lokale økonomien, og Xi'an-regionen er et av de mest populære turistmålene i Kina.

 Xi'ans bymur ble bygd mellom 1374 og 1378  under det tidlige Ming-dynastiet, og ble reparert og renovert i 1980-årene. Den er den største for det meste originale bymur i Kina. Med en samlet lengde på 13,6 km omslutter den helle Xi'ans indre by. Byggverket er en innmurt jordvoll. Bredden ved sokkelen er 18 m og på kronen er 12 m bred. Den er også 12 m høy. Fire byporter (nordporten, vestporten, sørporten og østporten) gav trygg kontroll ved hele muren som var omgitt av en vollgrav med klappbroer kun ved portene. Disse broene ble felt ned hver morgen til signalet fra et klokketårn, og trukket opp på signal fra  trommetårnet. Klokketårnet og trommetårnet, ligger begge ved byens sentrale akse
 Qin Shi Huangdis mausoleum og hans terrakottahær befinner seg 40 km øst for sentrum. Dette er en samling på mer enn 8000 terrakottaskulpturer som forestiller de militære troppene til Qin Shi Huang, Kinas første keiser. Det er en form for begravelseskunst begravd sammen med keiseren for å beskytte ham i hans neste liv
 Byens muslimske kvarter, med Xi'ans store moské
 Den store villgåspagoden og Den lille villgåspagoden er to spektakulære tårn som begge er godt over 1000 år gamle og har overlevd store jordskjelv. Ved siden av den store villgåspagoden ligger et stort torg med den største fontenen i Asia som projiserer vann høyt opp i luften, stiger og faller i takt med musikk under en av de daglige forestillingene (vanligvis ved middagstid og like etter solnedgang). Tidligere ble buddhistiske skrifter oppbevart i de to pagodene.
 Beilin-museet, også kalt «Stele-skogen», er et museum for steler og steinskulpturer.
 Famen-tempelet og dets ruvende pagode ligger 120 kilometer vest for Xi'an 
 Xi Ming-tempelet 
 Wolong-tempelet ved Kaitong-banen 
 Xingjiao-tempelet ved Shaolin Yuan (der Xuanzangs grav ligger) 
 Jianfu-tempelet 
 Blue Dragon Temple 
 Wangji-tempelet 
 Banpo neolittiske landsby ligger i utkanten av selve byen 
 Shaanxi Historiske Museum har en stor samling av gjenstander.
 Mount Zhongnan National Forest Park er en nasjonalpark ved fjellet Zhongnan Shan (终 南山) i fjellkjeden Qinling
 Mount Li National Forest Park er en nasjonalpark ved fjellet Li Shan 
 Huaqing Chi er en varm kilde ved foten av fjellet Li Shan som har vært kjent i 6000 år; det tilstøtende Huaqing-palasset har en 3000 år lang historie. Anlegget er en av de hundre mest berømte hageanleggene i Kina, og har status som nasjonalt kulturminne og et nasjonalt naturskjønt område
 Daming Palace National Heritage Park, der keiserne fra Tang-dynastiet (608–907) hadde sin residens
 Samferdsel 
 Fly 
Xi'an betjenes av Xi'an Xianyang internasjonale lufthavn.

 Jernbane 
I Xi'an stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Baoji.

 Veitrafikk 
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.  

Kinas riksvei 211 har sluttpunkt i Xi'an. Den fører fra Yinchuan i den autonome region Ningxia Hui, gjennom det østlige Gansu og til Xi'an. 

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

 Referanser 

 Eksterne lenker 

 Xi'an National Hi-tech Development Zone


Kategori:Silkeveien